Росгвардиа аделегациа Амилициа Аныҳәамш аҽалархәразы Аԥсныҟа иааит
16:39 10.11.2023 (ирҿыцуп: 18:29 10.11.2023)
© Foto / Пресс-служба МВД АбхазииДелегация Росгвардии прибыла в Абхазию на празднование Дня милиции
© Foto / Пресс-служба МВД Абхазии
Урыстәыла есышықәса Амилициа Амш азгәарҭоит абҵара 10 рзы. 1917 шықәсазы Аҩнуҵҟатәи аусқәа жәлар ркомиссар Алексеи Рыков ақәҵара "Амилициазы" инапы аҵеиҩит.
АҞӘА, абҵара 10 - Sputnik. Амилаҭтә гвардиа ар ркомандаҟаҵаҩ хада ихаҭыԥуаҩ, астатс-маӡаныҟәгаҩ Олег Плохои зхадараҿы дыҟоу Росгвардиа аделегациа Амилициа Аныҳәамш аҽалархәразы Аԥсныҟа иааит, абри атәы аанацҳауеит АҩАР апресс-маҵзура.
Аԥсны аҩнуҵҟатәи аусқәа рминистр Роберт Кьиути Олег Плохоии еиԥылеит.
Аганқәа алацәажәеит ҩ-ганктәи аусеицура актуалтә зҵаарақәа – акадрқәа разыҟаҵара, аԥышәа аимдара, аусбарҭабжьаратә усеицура азинтә шьаҭақәа реиҿкаара риеԥш иҟоу.